राजस्थान में जौहर और साके
प्राचीन काल में राजस्थान में बहुत बार साके और कई बार जौहर हुए हैं। जौहर पुराने समय में भारत में हिन्दू स्त्रियों द्वारा की जाने वाली क्रिया थी। जब युद्ध में हार निश्चित हो जाती थी तो पुरुष मृत्युपर्यन्त युद्ध हेतु तैयार होकर वीरगति प्राप्त करने निकल जाते थे तथा स्त्रियाँ जौहर कर लेती थीं अर्थात जौहर कुंड में आग लगाकर खुद भी उसमें कूद जाती थी। जौहर कर लेने का कारण युद्ध के बाद अपनी मर्यादा की अपने सतीत्व की रक्ष। करना होता था। सिवाना का प्रथम साका 1308 में अल्लाउद्दीन खिलजी के आक्रमण के समय शीतलदेव की पत्नी ने किया। दूसरा साका अकबर के आक्रमण के समय कल्ला रायमलोत ने किया। कईं छोटे-छोटे राज्यों जैसे पाली(पल्ली) में भी जौहर के किस्से-कहानियाँ सुनने में आए हैं परंतु कोई ठोस गवाह न होने के कारण यह सिर्फ किस्से-कहानी ही बनकर रह गए हैं ।